**Tallinn**

 **15.11.2021**

**TEHNILISED TINGIMUSED TT-O211115**

**Aadress:**

**Käsitletud: kinnistu liitumine asula ühisveevärgi ja -kanalisatsiooniga**

**Alus: Liitumistaotlus tehniliste tingimuste väljastamiseks, 10.11.2021 (Lisa1)**

Liitumispunktist alates ehitab kinnistusisesed torustikud ning veemõõdusõlme välja kinnistu omanik. Ennem veemõõdusõlme ei tohi olla hargnemisi. Veemõõdusõlm peab vastama OÜ Kose Vesi nõuetele (<http://www.kosevesi.ee/kliendile/veearvesti-ja-veemootesolm>/). Veemõõdusõlme tarvis annab ja paigaldab veearvesti OÜ Kose Vesi. Veearvesti kandur veemõõdusõlmes peab olema ette nähtud 110mm pikkusele veearvestile.

**Liitumine ühisveevärgiga**

Kinnistu liitumiseks ühisveevärgiga on rajatud kinnistu piirile liitumispunkt, kus paikneb maakraan (tähistatud sinisega vt. Lisa 2). Maakraani väljundava läbimõõt on De32 japaigaldussügavus 1,8 m. Paarismaja rajamisel tuleb välja ehitada lisa liitumispunkt veega ühendamiseks, et mõlemal ridaelamu boksil oleks eraldi maakraan. Kraanid peavad paiknema väljaspool kinnistu piiri. Selleks tuleb koostada tööprojekt ja kooskõlastada Kose Vesi OÜ.

Minimaalne tagatud veesurve liitumispunktis on 2 bar.

Veetorustik tuleb välja ehitada PE veetorust surveklassiga PN10 (10 bar). Torude ühendamisel võib kasutada ainult elekterkeevisliitmikke . Liitmike surveklass peab olema vähemalt võrdne veetoru surveklassiga. Rajatud veetorustikule tuleb teha hüdrauliline surveproov. Surveproovi saab tellida ka Kose Vesi poolt(30 eur+km). Katsetada tuleb toru töösurvega 10 bar. Rõhulang võib 30 min jooksul olla kuni 0,2 bar. Surveproov tuleb läbi viia avatud kaevikuga ja OÜ Kose Vesi esindaja kohalolekul, kes koostab surveproovi akti.

**Liitumine ühiskanalisatsiooniga**

Kinnistu liitmiseks ühiskanalisatsiooniga on rajatud kinnistu piirile liitumispunkt, kus paikneb kanalisatsioonikaev tähistatud pruuni värvi, rohelisega tähistatud on sadeveekaev kuhu kanalisatsiooni ühendamine pole lubatud. Samuti pole sadevee juhtimine reovee kanalisatsiooni lubatud. (vt. Lisa 2) . Kanalisatsioon on mõlemal boksil lubatud ühendada ühte kaevu. Kaevu kinnistupoolse väljundava läbimõõt on De160 ning sügavus kaevu põhjani maapinnast 1,14 m.

Isevoolne kanalisatsioonitorustik tuleb rajada PVC DE160 või 110 täisseinalistest muhvtorudest (EN1401-1), rõngasjäikusega vähemalt SN4 (4 kN/m2). Toruliitmikud (torukolmikud, muhvid, põlved, otsakorgid jm) peavad vastama samale standardile kui torustikud ning olema valmistatud sama tootja poolt.

Kanalisatsioonikaevud peavad olema tööstuslikult toodetud ning valmistatud kas HDPE-st või PP-st, vastavalt EN 13598-le. Kaevud peavad olema veekindlad keeviskaevud või elementidest kokku monteeritavad (näiteks Pipelife Eesti AS, PRO moodulkaevud). Kanalisatsioonikaevu põhjad peavad olema sujuva ja siledapinnalise voolurenniga, topeltpõhjalised. Ennem kaeviku kinniajamist näidata paigaldatud torustik ette OÜ Kose Vesi esindajale.

Kanalisatsiooni paisutuskõrguseks loetakse kinnistu poolt esimese ühiskanalisatsiooni juurde kuuluva kanalisatsioonikaevu kaane kõrgusest 10cm võrra madalam tase. Kinnistu kanalisatsioonil peavad olema allpool ühiskanalisatsiooni paisutustaset paiknevatel reoveeneeludel kaitseseadmed uputuste ja tagasivoolu vältimiseks. OÜ Kose Vesi ei vastuta paisutuskõrgusest allpool olevatest sanitaarseadmetest tingitud uputuse eest.

Kanaliseeritav reovesi peab vastama Kose vallavalitsuse määruses nr 5, 05.10.2009 „Reovee ärajuhtimistasu diferentseerimisjuhend“, reostusgrupi RG-1 esitatud nõuetele.

Sademe- ja pinnavee juhtimine kanalisatsiooni on keelatud.

Torustike ülevaatuseks ning veearvesti saamiseks palume ühendust võtta OÜ Kose Vesi klienditeenindusega (6751264, info@kosevesi.ee).

Tehnilised tingimused kehtivad 1 aasta.

Lugupidamisega

*/allkirjastatud digitaalselt/*

Jaak Kruusement

Tootmisjuht

jaak@kosevesi.ee

58605802